Α4-0041/95

Πρόταση κανονισμού (ΕΚ, ΕΚΑΧ, Ευρατόμ) του Συμβουλίου που τροποποιεί το δημοσιονομικό κανονισμό της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (COM(94)0338 - C4-0088/94 - 94/0192(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τρίτη αιτιολογική σκέψη

>Αρχικό κείμενο>

Ο νέος αυτός ανταγωνιστικός χαρακτήρας συνεπάγεται τροποποιήσεις ορισμένων διατάξεων του δημοσιονομικού κανονισμού ώστε το ΚΚΕρ να έχει περισσότερη ευελιξία όσον αφορά τη διαχείριση των πιστώσεών του και να ανταγωνίζεται αποτελεσματικά άλλα παρόμοια κέντρα,

>Κείμενο μετά την ψηφοφορία στο ΕΚ>

Ο νέος αυτός ανταγωνιστικός χαρακτήρας συνεπάγεται τροποποιήσεις ορισμένων διατάξεων του δημοσιονομικού κανονισμού ώστε το ΚΚΕρ να έχει περισσότερη αποτελεσματικότητα όσον αφορά τη διαχείριση των πιστώσεών του και να ανταγωνίζεται άλλα παρόμοια κέντρα,

(Τροπολογία 2)

Τέταρτη αιτιολογική σκέψη

>Αρχικό κείμενο>

Πρέπει συνεπώς να αποκτήσει μεγαλύτερη αυτονομία η Επιτροπή στον τομέα αυτό για να πραγματοποιεί μεταφορές πιστώσεων περιλαμβανομένων και των πιστώσεων προσωπικού,

>Κείμενο μετά την ψηφοφορία στο ΕΚ>

Πρέπει συνεπώς να αποκτήσει μεγαλύτερη αυτονομία η Επιτροπή στον τομέα αυτό για να πραγματοποιεί μεταφορές πιστώσεων.

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 1, ΣΗΜΕΙΟ δ)

Άρθρο 92, παράγραφος 3 (Δημοσιονομικός Κανονισμός)

>Αρχικό κείμενο>

3. Κατά παρέκκλιση από την παράγραφο 1 το ΚΚΕρ μπορεί να λάβει πιστώσεις εγγεγραμμένες εκτός του υποτμήματος που αναφέρεται στην παράγραφο αυτή στο πλαίσιο της συμμετοχής του, σε ανταγωνιστική βάση, σε δράσεις που εκτελούνται στο πλαίσιο των κοινοτικών πολιτικών οι οποίες χρηματοδοτούνται, κατ' αρχήν, εξ ολοκλήρου από το γενικό προϋπολογισμό.

>Κείμενο μετά την ψηφοφορία στο ΕΚ>

3. Κατά παρέκκλιση από την παράγραφο 1 το ΚΚΕρ μπορεί να λάβει χρηματοδότηση από τις πιστώσεις τις εγγεγραμμένες εκτός του υποτμήματος που αναφέρεται στην παράγραφο αυτή στο πλαίσιο της συμμετοχής του, σε ανταγωνιστική βάση, σε δράσεις που εκτελούνται στο πλαίσιο των κοινοτικών πολιτικών οι οποίες χρηματοδοτούνται, κατ' αρχήν, εξ ολοκλήρου από το γενικό προϋπολογισμό.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 1, ΣΗΜΕΙΟ δ)α (νέο)

Άρθρο 92, παράγραφος 3α (νέα) (Δημοσιονομικός Κανονισμός)

>Κείμενο μετά την ψηφοφορία στο ΕΚ>

δ) α. Μετά την παράγραφο 3 να προστεθεί η ακόλουθη νέα παράγραφος 3α :

"3α. Οι διατάξεις του τίτλου ΙV για τη σύναψη συμβάσεων εφαρμόζονται στις περιπτώσεις που προβλέπονται στο άρθρο 92, παράγραφος 1, σημείο ε) πρώτη παύλα και παράγραφος 3.»

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 1α (νέα)

Άρθρο 94 παύλες 2α και 2β (νέες) (Δημοσιονομικός Κανονισμός)

>Κείμενο μετά την ψηφοφορία στο ΕΚ>

1α. Στο άρθρο 94 να προστεθούν οι ακόλουθες παύλες μετά την δεύτερη παύλα:

«- Προκειμένου να είναι δυνατή η σύγκριση ανάμεσα στις δημοσιονομικές προβλέψεις και την εκτέλεση του προϋπολογισμού, ο πίνακας αντιστοιχίας των αναλήψεων υποχρεώσεων και των πληρωμών παρουσιάζεται με τις ίδιες υποδιαιρέσεις και τίτλους στον προϋπολογισμό και στον λογαριασμό διαχείρισης.

- Η Επιτροπή, μέσω του εγγράφου εργασίας που συνοδεύει το προσχέδιο προϋπολογισμού, παρέχει τις απαραίτητες πληροφορίες όσον αφορά την κατανομή και την προβλεπτή χρησιμοποίηση των πιστώσεων αναλήψεως υποχρεώσεων και των πιστώσεων πληρωμών στις διάφορες θέσεις του προϋπολογισμού για τη διάρκεια της δράσης καθώς και τις πληροφορίες που αφορούν την εξέλιξη των εσόδων που προέρχονται από χρηματοδοτήσεις τρίτων (του δημοσίου ή ιδιωτικού τομέα) και των εσόδων που προέρχονται από παροχές για τρίτους.»

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 2, ΣΗΜΕΙΑ β) και γ)

Άρθρο 95, δεύτερο και τρίτο εδάφιο (Δημοσιονομικός Κανονισμός)

>Αρχικό κείμενο>

β) Η δεύτερη παράγραφος αντικαθίσταται ως εξής:

«Οι μεταφορές αυτές δεν μπορούν να έχουν ως αποτέλεσμα την αύξηση ή τη μείωση άνω του 22% σε πιστώσεις ανάληψης υποχρεώσεων του αρχικού κονδυλίου που είναι εγγεγραμμένο στον προϋπολογισμό για καθένα από τα προγράμματα τα οποία ορίζονται στο άρθρο 92 παράγραφος 1 στοιχείο α) εκτός από τη διερευνητική έρευνα. Δεν μπορούν να έχουν ως αποτέλεσμα την αύξηση των σχετικών πιστώσεων σχετικά με τη «διερευνητική έρευνα» πάνω από 6% σε πιστώσεις ανάληψης υποχρεώσεων του αρχικού κονδυλίου που είναι εγγεγραμμένο για το σύνολο των προαναφερθεισών προγραμμάτων.»

>Κείμενο μετά την ψηφοφορία στο ΕΚ>

β) Η δεύτερη παράγραφος αντικαθίσταται ως εξής:

«Οι μεταφορές αυτές δεν μπορούν να έχουν ως αποτέλεσμα την αύξηση ή τη μείωση άνω του 15% σε πιστώσεις ανάληψης υποχρεώσεων του αρχικού κονδυλίου που είναι εγγεγραμμένο στον προϋπολογισμό για καθένα από τα προγράμματα τα οποία ορίζονται στο άρθρο 92 παράγραφος 1 στοιχείο α) εκτός από τη διερευνητική έρευνα. Δεν μπορούν να έχουν ως αποτέλεσμα την αύξηση των σχετικών πιστώσεων σχετικά με τη «διερευνητική έρευνα» πάνω από 6% σε πιστώσεις ανάληψης υποχρεώσεων του αρχικού κονδυλίου που είναι εγγεγραμμένο για το σύνολο των προαναφερθεισών προγραμμάτων.»

>Αρχικό κείμενο>

γ) Η τρίτη παράγραφος καταργείται

>Κείμενο μετά την ψηφοφορία στο ΕΚ>

γ) Διαγράφεται

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 3

Άρθρο 96, παράγραφος 4, εδάφιο 1α (νέο) (Δημοσιονομικός Κανονισμός)

>Κείμενο μετά την ψηφοφορία στο ΕΚ>

«Η εκτέλεση των πιστώσεων αυτών αναφέρεται σε αναλυτική λογιστική του λογαριασμού διαχείρισης για κάθε κατηγορία δράσεων στην οποία αναφέρται[semigr ] διαχωρίζεται από τα έσοδα που προέρχονται από χρηματοδοτήσεις τρίτων (του δημοσίου ή ιδιωτικού τομέα) καθώς και από τα έσοδα που προέρχονται από υπηρεσίες προς τρίτους στο πλαίσιο των δραστηριοτήτων που αναφέρονται στις παραγράφους 1 και 2 ή δραστηριοτήτων άλλης φύσεως.»

(Τροπολογία 8)

ΑΡΘΡΟ 2, ΠΡΙΝ ΑΠΟ ΤΟ ΠΡΩΤΟ ΕΔΑΦΙΟ, ΝΕΟ ΕΔΑΦΙΟ

>Κείμενο μετά την ψηφοφορία στο ΕΚ>

Οι διατάξεις του άρθρου 95 μπορούν ενδεχομένως να αναθεωρηθούν μόλις λήξει το πρόγραμμα-πλαίσιο 1995-1998 βάσει λεπτομερούς έκθεσης.

Ψήφισμα νομοθετικού περιεχομένου που περιέχει τη γνωμοδότηση του Ευρωπαϊκού Κοινοβουλίου επί της προτάσεως κανονισμού του Συμβουλίου (ΕΚ, ΕΚΑΧ, Ευρατόμ) που τροποποιεί το δημοσιονομικό κανονισμό της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (COM(94)0338 - C4-0088/94 - 94/0192(CNS))

(Διαδικασία διαβούλευσης) .

Το Ευρωπαϊκό Κοινοβούλιο:

- έχοντας υπόψη την πρόταση της Επιτροπής προς το Συμβούλιο (COM(94)0338 - 94/192(CNS)) (( EE C 237 της 25.08.1994, σ. 3)),

- έχοντας κληθεί από το Συμβούλιο να γνωμοδοτήσει βάσει του άρθρου 209 της Συνθήκης ΕΟΚ (C4-0088/94),

- έχοντας υπόψη το άρθρο 58 του Κανονισμού του,

- έχοντας υπόψη την κοινή δήλωση της 4ης Μαρτίου 1975 (( ΕΕ C 89 της 22.04.1975, σ. 1)) του Ευρωπαϊκού Κοινοβουλίου, του Συμβουλίου και της Επιτροπής,

- έχοντας υπόψη την έκθεση της Επιτροπής Προϋπολογισμών και τη γνωμοδότηση της Επιτροπής Ελέγχου του Προϋπολογισμού (Α4-0041/95),

1. εγκρίνει την πρόταση της Επιτροπής με τις τροποποιήσεις που επέφερε[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2, της Συνθήκης ΕΚ[semigr ]

3. ζητεί να κινηθεί η διαδικασία συνεννόησης, βάσει της κοινής δήλωσης της 4ης Μαρτίου 1975, εφόσον το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.